Държавен вестник, бр. 97, 2000 г., стр. 4

С Т Р .  4
Д Ъ Р Ж А В Е Н   В Е С Т Н И К
Б Р О Й  97
тивни, технически и други въпроси, свързани
с достъпа до инфраструктурата за извършва-
не на транзитни превози, в съответствие с меж-
дународните договори, по които Република
България е страна.
Раздел II
Изграждане, поддържане, развитие и експлоа-
тация на железопътната инфраструктура
Чл. 25. (1) Държавата участва във финансира-
нето на дейностите по изграждането, поддържа-
нето, развитието и експлоатацията на железопът-
ната инфраструктура, включително в създаване-
то, съхраняването и поддържането на мощности
и материални средства за осъществяване на от-
бранително-мобилизационни мероприятия на
страната. Размерът на финансирането се опреде-
ля в рамките на дългосрочен договор между дър-
жавата, представлявана от министъра на финан-
сите и от министъра на  транспорта и съобщени-
ята, от една страна, и НК “ЖИ”, от друга страна.
(2) В случаите, когато концесия се учредява
върху обекти по чл. 3, ал. 1 и 2, включително
такива, които ще бъдат изградени от концеси-
онера с негови средства, концесионните обекти
и финансирането на дейностите по изграждане-
то, поддържането, развитието и експлоатация-
та им се посочват в решението на Министерс-
кия съвет, а конкретните права и задължения
се уреждат в концесионния договор.
(3) Национална компания “Железопътна
инфраструктура” участва във финансирането на
дейностите по текущото поддържане на желе-
зопътната инфраструктура и нейната експлоа-
тация с приходите от стопанската си дейност.
Чл. 26. (1) Финансирането на дейностите по
текущото поддържане и експлоатацията на
железопътната инфраструктура се извършва от:
1. републиканския бюджет;
2. деветдесет и пет на сто от таксите по чл. 35;
3. приходите по чл. 3, ал. 4 и от други дейности;
4. процент от таксите върху течните горива
по Закона за пътищата;
5. кредити.
(2) С набраните средства по ал. 1 се осигуря-
ват и разходите за:
1. проучване, проектиране, изграждане, под-
държане, развитие и експлоатация на железо-
пътната инфраструктура;
2. погасяване на получени кредити, включи-
телно кредитите, получени от Националната ком-
пания “БДЖ”  до влизането в сила на закона, в
частта им за финансиране на инфраструктурата.
Чл. 27. Министерският съвет по предложение
на министъра на транспорта и съобщенията при-
ема дългосрочна програма за развитието на же-
лезопътната инфраструктура и нейната безопас-
на и надеждна експлоатация, включително при
кризисни ситуации (природни бедствия, терорис-
тични действия и военни конфликти).
Чл. 28. (1) Министърът на транспорта и съ-
общенията утвърждава годишна програма за
изграждането, поддържането, ремонта, разви-
тието и експлоатацията на железопътната ин-
фраструктура.
(2) В годишната програма по ал. 1 задължи-
телно се предвиждат условия за осигуряване на
дейностите по изграждане, поддръжка и ремонт
на железопътната инфраструктура, за ръково-
дене на системите за управление и сигурност на
движението, за спазване на нормите за експло-
атация на железопътната инфраструктура и за
организиране на ремонта за възстановяване на
отделни елементи от железопътната инфра-
структура след стихийни бедствия и производ-
ствени аварии, както и за изпълнението на ут-
върдената програма.
Чл. 29. (1) Категоризацията на железопътни-
те линии, включени в железопътната инфра-
структура, закриването на отделни линии или
участъци от линии се извършват при условия и
по ред, определени от Министерския съвет.
(2) Министърът на транспорта и съобщения-
та определя с наредби условията за използването
и достъпа до инфраструктурата, изискванията за
техническата експлоатация на железопътните
линии, включени в железопътната инфраструк-
тура, правилата за безопасност и техническа екс-
плоатация, за работното време на ръководния и
изпълнителския персонал, зает с осигуряване на
превозите на пътници и товари, за сигнализация,
централизация и блокировка и за съобщителната
мрежа в железопътния транспорт.
Чл. 30. (1) Проектирането и строителството
на железопътни линии, железопътни гари и
други обекти и съоръжения от железопътната
инфраструктура, както и на железопътните
прелези се извършват при условия и по ред,
определени в наредба на министъра на регио-
налното развитие и благоустройството и ми-
нистъра на транспорта и съобщенията.
(2) В железопътните гари се извършват дей-
ностите по осигуряване превоза на пътници и
товари, управление на движението по железо-
пътната инфраструктура, влаковата работа и
системите за безопасност, за целите на които се
използват сгради, помещения, работни места,
подземни и надземни съоръжения, технически
средства, места за преходи и други.
(3) Собствениците или ползвателите на же-
лезопътни гари са длъжни да запазят основно-
то предназначение на гарите. Помещенията в
железопътните гари, в които се осъществяват
дейности по управление на движението по же-
лезопътната инфраструктура, влаковата рабо-
та и системите за безопасност на движението,
са публична държавна собственост.
(4) Финансирането и експлоатацията на же-
лезопътните прелези се извършва при условия и
по ред, определени от министъра на регионално-
то развитие и благоустройството и министъра на
транспорта и съобщенията, и е за сметка на орга-
ните или лицата, стопанисващи пътя.
Раздел III
Използване на железопътната инфраструктура
Чл. 31. (1) Използването на железопътната
инфраструктура се извършва от лицензирани
железопътни превозвачи, които притежават
сертификат за безопасност.